NaiveNeuron/SloPal huggingface dataset:
Šuca, Peter, poslanec NR SR (2016-05-19):
Ďakujem pekne za slovo, ctený pán predseda. V rozprave nebol podaný žiaden doplňujúci a procedurálny návrh, dajte, prosím, hlasovať o tom, že Národná rada uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2023-02-07):
Pán poslanec Kotleba, môžete reagovať na faktické poznámky.
Kuffa, Filip, poslanec NR SR (2023-02-02):
Ďakujem za slovo. Pán kolega Vašečka, však ono to už bolo aj v rozprave povedané, tento návrh zákona, respektíve možno nejaká jeho obdoba tu v tomto volebnom období už boli, myslím, dva alebo tri razy. A tie argumenty zo strany liberálnych poslancov sme mali možnosť počúvať stále tie isté. Ty si to dobre v podstate teraz tejto rozprave tak okomentoval bod po bode, že čo sa tu hovorí, čo sa tu nehovorí, ale skrátka tá demagógia a možnože nielen pri tomto zákone, ale aj pri iných mali možnosť vidieť, že vždy dokolečka je tá istá. Dobre tu bolo povedané, ono to síce sa tak hovorí, že zákon o voľnej nedeli, neni to ani o voľnej nedeli, neni to ani zákaze predaja, sú predsa zamestnania, povolania, ktoré tu musia fungovať, musia, fungujú tu sedem dní v týždni, 24 hodín, jak napríklad tie spomínané zdravotné sestry, detto poľnohospodárstvo, hej. Poľnohospodárstvo tiež neviete vypnúť, že dneska je nedeľa, tak kravy, máte voľno, hej, keď to tak obrazne poviem. A čo sa týka tých hlasovaní, áno, je smutné, že v minulosti tie hlasy zo strany koalície neboli pri týchto návrhoch zákonov, ale vyzerá to tak, že naozaj tá koaličná zmluva vás už dneska, chvalabohu, neviaže, čiže sú tu otvorené dvere, aby sa naozaj ten Zákonník práce zmenil k lepšiemu. Z môjho pohľadu.
Paška, Pavol, predseda NR SR (2013-12-16):
Ďakujem pekne. Dávam teraz možnosť sa prihlásiť do rozpravy ústne. Pani poslankyňa Žitňanská, končím možnosť. Pán poslanec Hlina, vy samozrejme môžete ako navrhovateľ stále, takže nech sa páči.
Laššáková, Jana, podpredsedníčka NR SR (2012-05-11):
Takže, pán poslanec Hlina, máte slovo.
Laššáková, Jana, podpredsedníčka NR SR (2015-09-18):
Ďakujem pekne, pán minister, zaujmite miesto určené pre navrhovateľov. Teraz dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Halúzovi. Nech sa páči, pán poslanec.
Laurenčík, Milan, podpredseda NR SR (2021-09-22):
Vážené panie poslankyne, vážení páni poslanci, čas sa naplnil, vyhlasujem obednú prestávku a prerušujem rokovanie o tomto bode programu. Stretneme sa o 14.00. (Krátka pauza.) Je všeobecný súhlas, aby sme toto urobili? Ďakujem. Vymenené. Ešte pán poslanec Saloň.
Danko, Andrej, predseda NR SR (2019-05-20):
Žiada si slovo pán spravodajca alebo chce sa vyjadriť? Áno? Tak poď! Nie? Ďakujem. Prerušujem rokovanie o tomto bode programu. Pokračujeme Správou o stave vysielania v Slovenskej republike a o činnosti Rady... Samozrejme, ďakujem, pán predseda NKÚ. Správou o stave vysielania v Slovenskej republike a o činnosti Rady pre vysielanie a retransmisiu za rok 2018 . Správa má parlamentnú tlač 1345 a správa výboru má tlač 1345a. Prosím predsedníčku Rady pre vysielanie a retransmisiu Martu Danielovú, aby správu uviedla. Nech sa páči.
Vaľová, Jana, poslankyňa NR SR (2010-10-14):
Ďakujem veľmi pekne. Ja by som chcela povedať, teda nadviazať možno na slová predrečníka, aj keď sa nemá reagovať. Pani Gibalová, ja si tiež myslím, že ste to robili s dobrým úmyslom. Ale opäť hovorím, vy ani neviete, akú časovanú bombu ste položili pod stoličku vášho ministra práce, sociálnych vecí, vášho koaličného partnera. Lebo ja som dennodenne na ZMOS-e tieto veci vysvetľovala, keď bol zákon o sociálnych službách. A nebola to naša vina, bola to vina KDH, SDKÚ v bývalej vláde, kedy ste fiškálnu decentralizáciu v rokoch 2003 a 2005 nastavili, všetky finančné prostriedky a všetko ste preniesli na bremená miest a obcí. Na to by som ešte chcela zareagovať jednou vecou, že tu je jasne vidieť, že to porekadlo strany KDH jasne platí, že jedna funkcia a dosť. Neviem, pani Gibalová, či ste už niekedy sedeli v nejakom zastupiteľstve. Alebo či vlastne viete, aké toky financií sú v mestách, aké sú toky na VÚC-kach, ale ja ďakujem pánu Blanárovi, pretože skutočne je to predseda Vyššieho územného celku v Žiline, ktorý presne tieto dopady vie. Čiže niekedy ozaj jedna funkcia nestačí, pretože aj v tomto parlamente je potrebné, aby sa ozvalo slovo odborníka alebo slovo človeka, ktorý riadi buď mesto, alebo vyšší územný celok alebo obec, pretože on presne tieto dopady vie. Ja ešte raz zopakujem, ak nebudú peniaze, tak nebudú peniaze pre všetky zariadenia, ak sa zákon neupraví a nebudú nižšie platby, tak možno teraz dve, tri súkromné alebo nejaké neziskové zariadenia mali problém prežiť, pretože ja si myslím, že ak občan má dosť peňazí, tak si zaplatí akékoľvek drahé zariadenie, ak si ho chce teda nadštandardne užívať, ale ešte raz zopakujem, pán minister práce a sociálnych vecí bude mať obrovské problémy s mestami, obcami a vlastne takisto s poskytovaním sociálnych služieb. Vy mu skutočne chystáte takéto míny v podobe všetkých zákonov, kde prepúšťate ľudí, a kde všetko padne na hlavu vášho koaličného partnera a vy sa usmievate, lebo ste mali pravdu v jednej veci.
M. Číž, podpredseda NR SR: (2008-11-25):
V zmysle rokovacieho poriadku o slovo požiadal spravodajca pán Burian, predseda výboru, má slovo.
Bugár, Béla, podpredseda NR SR (2017-10-12):
Nech sa páči prezentujme sa a hlasujme o skrátení lehoty. (Hlasovanie.) Prítomných 138 poslancov, za 81, proti 42, zdržalo sa 15 poslancov. Skrátili sme lehoty. Nech sa páči, môžte postúpiť.
F. Devínsky, poslanec: (2007-07-03):
Vy ste sami povedali, že ste sledovali, ako sa verejná mienka vyvíja, ako sa verejná mienka mení, a keď prišiel duálny systém, teda, keď sme navrhli duálny systém, ktorý ešte nie je schválený, samozrejme, lebo v pozmeňujúcich návrhoch spoločnej správy, ale pravdepodobne bude schválený, tak sa teraz zastávate duálneho systému. Predtým ste sa zastávali toho, že akademické senáty, samozrejme, nemajú čo schvaľovať rozpočet. Kritizovali ste veľký počet vysokých škôl na Slovensku. Vy ste teraz vystúpili v rozprave, vy ste mali možnosť podať pozmeňujúci návrh a povedať, že treba redukovať počet vysokých škôl. Ja sa vás pýtam, prečo ste takýto návrh nepodali, alebo ste neiniciovali pána ministra, aby to dal do návrhu do svojej novely, pretože rušenie vysokých škôl parlamentom, to sme tu ešte nemali. Ďakujem pekne. (Potlesk.)
Glváč, Martin, podpredseda NR SR (2019-05-21):
Ďakujem. Ďalšia v rozprave pani poslankyňa Gaborčáková. Tak medzi rečou ďakujeme za pochvalu, pretože asi sme tí, ktorí navrhovali pani komisárku a hlasovali za ňu, tak je to aj naša pochvala. Ďakujeme veľmi pekne, pani Blahová. Všetko, všetko dobré vám prajem.
Paška, Pavol, predseda NR SR (2013-09-18):
Pán poslanec Vašečka. (Skandovaný pokrik hostí z balkóna: „Odstúpiť!“ )
Laššáková Jana, podpredsedníčka NR SR (2015-03-20):
Prezentujme sa a hlasujeme. (Hlasovanie.) Prítomných 126 poslancov, za návrh hlasovalo 28, proti 8, zdržalo sa 90 poslancov. Konštatujem, že Národná rada sa uzniesla, že o tomto návrhu zákona nebude rokovať v druhom čítaní. Odhlasovali sme všetky prerokované body programu. Vyhlasujem krátku prestávku do 11.15 hod. a budeme ďalej pokračovať v programe. (Prestávka.) (Po prestávke.)
Bugár, Béla, podpredseda NR SR (2018-10-17):
Teraz prerušujem rokovanie o tomto bode programu. Budeme pokračovať o 11.00 hlasovaním a potom ešte vystúpi pán poslanec Fedor a skončíme rozpravu a, samozrejme, pani ministerka ako navrhovateľka môže zaujať stanovisko, takisto aj spravodajca. Takže do 11.00 prestávka. (Prestávka.) (Po prestávke.)
Danko, Andrej, podpredseda NR SR (2024-01-10):
S reakciou na faktické pani poslankyňa Kolíková.
Jurčík, Ľudovít, poslanec NR SR (2010-12-08):
Keďže sme hlasovali o pozmeňujúcich návrhoch zo spoločnej správy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Galis, Dušan, poslanec NR SR (2023-02-09):
Ďakujem pekne za slovo. Ja mám na toto svoj názor, pretože u žiakov, u detí je veľmi dôležité a dá sa povedať, že aj najdôležitejšia je motivácia. Tie deti, keď nemajú motiváciu a nemajú učiteľa, ktorý vie byť určitým spôsobom vzorom, tak si myslím, že tá nálada aj na tom telocviku nie je taká, aká je, pretože je veľa učiteľov, ktorí vedia aj teóriu, ale vedia aj prax. A veľa učiteľov je takých, ktorí tú prax nevedia. Čiže jak som chodil do školy, mali sme športové hry mládeže školské, okresné, ja neviem, mestské, celoštátne, dokonca v Prahe sme boli na rôznych športových hrách mládeže. A to si myslím, že je chyba nielen učiteľov, a je to chyba tých samotných škôl, pretože tie deti musia mať nejaké vzory. A podľa môjho názoru dneska tie športové vzory nie sú na tej úrovni, ako boli niekedy. Niekedy sme sa chceli porovnávať s Golonkom, ja neviem, s Joklom, s pánom Popluhárom, ja neviem, tuto s rôznymi významnými športovcami. Ja som hlboko presvedčený o tom, že by bolo dobré, keby títo športovci boli zapojení do toho, aby tiež prišli na tú hodinu telocviku a ukázali tým deťom, čo majú robiť, ako to majú robiť. Pretože teória je úžasná vec, to vám poviem, ale keď nemáte prax, tak to stojí za nič. Ďakujem pekne.
Galko, Ľubomír, minister obrany SR (2010-10-22):
Vážený pán predsedajúci, vážené dámy, vážení páni, len v krátkosti. My sme sa rozhodli podporiť návrh, s ktorým prišli poslanci SMER-u vo výbore pre obranu a bezpečnosť pri prerokovaní tohto návrhu zákona. Je to návrh, pozmeňujúci, ktorý predniesol pán Szilárd Somogyi. Preto súhlasím s tým a odporúčam zaradiť medzi oprávnených žiadateľov o dotácie z rezortu obrany aj obce, pretože tento návrh má ratio. Kedykoľvek, keď príde rozumný návrh aj z radov opozície, nebudeme mať problém vylepšiť ním náš návrh. Práve naopak, uvítam to. Čo sa týka pozmeňovacieho návrhu pána Saloňa, neodporúčam ho prijať, pretože rozšíriť túto právomoc aj na vyššie územné celky by nebolo vhodné z hľadiska určitej nákladovosti a hlavne z hľadiska toho, že pre ministerstvo a pre rezort je vždy, aj tak by bola partnerom tá obec. Čo sa týka pozmeňovacieho návrhu pána Beblavého, ten je plne v súlade aj s princípmi, aj s ideami, ktoré vláda zastáva, takže ten odporúčam prijať. Ďakujem za pozornosť.
Ďuriš Nicholsonová, Lucia, podpredsedníčka NR SR (2016-12-06):
Pán poslanec Ivan, nech sa páči.
V. Veteška, podpredseda NR SR: (2004-09-22):
Takže budeme pokračovať. Pani spoločná spravodajkyňa, chcete sa vyjadriť? Ešte máte šancu. Nie. Takže prerušujem rokovanie o tomto bode programu. V rokovaní budeme pokračovať bodom, ktorým je návrh rámcovej koncepcie dlhodobého riešenia postavenia a životnej úrovne starších ľudí v Slovenskej republike . Materiál vlády ste dostali ako tlač 825, spoločnú správu výborov máte ako tlač 825a. Dávam slovo ministrovi práce, sociálnych vecí a rodiny Slovenskej republiky pánovi Kaníkovi a prosím ho, aby materiál uviedol.
Glváč, Martin, podpredseda NR SR (2016-09-21):
Pán poslanec Kollár.
Brocka, Július, poslanec NR SR (2015-03-24):
Ďakujem pekne. Pani podpredsedníčka, dajte hlasovať o tom, že návrh prerokujeme v druhom čítaní.
A. Belousovová, podpredsedníčka NR SR: (2009-02-18):
Teraz bude nasledovať prvé čítanie o návrhu poslancov Národnej rady Slovenskej republiky Pavla Minárika, Vladimíra Palka a Františka Mikloška na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh tohto zákona je pod tlačou 916. Návrh na jeho pridelenie na prerokovanie výborom je v rozhodnutí č. 933. Dávam slovo pánovi poslancovi Minárikovi, aby návrh zákona uviedol. Nech sa páči.
Lipšic, Daniel, poslanec NR SR (2016-04-18):
... že sa snaží eliminovať počet členov opozície v kľúčovom výbore na odhaľovanie korupcie. Vám sa to asi nepáči... (Prerušenie vystúpenia predsedajúcim.)
Záborská, Anna, poslankyňa NR SR (2020-06-09):
Ďakujem pekne, pán predseda. Chcem podporiť pani poslankyňu Drábikovú. Aj táto, toto dnešné popoludnie ukazuje, že tá diskusia o voľnej nedeli, či už budeme hlasovať, nebudeme hlasovať a ako to hlasovanie dopadne, tak bude pokračovať ďalej, pretože v hre je fyzické a psychické zdravie pracujúcich, a to nielen v maloobchode, a ich rodinný život a v neposlednom rade aj verejné financie, a teda ekonomika Slovenska. Ja chcem zdôrazniť jedno, pani poslankyňa to už naznačila, že musíme prestať riešiť jednu nespravodlivosť s druhou nespravodlivosťou. Niektorí totiž hovoria, že nielen obchody, ale aj ich zamestnanci, ktorí majú už teraz nízke platy, prídu o príjmy spojené s príplatkami za nedeľu. Nemôžeme nespravodlivo nízke platy otcov a matiek, rodín pracujúcich v maloobchodných alebo v obchodných prevádzkach riešiť iba tým, že ich budeme nútiť pracovať viac a nevytvoríme im priestor na zaslúžený oddych a spolu s ich rodinami. Títo ľudia si zaslúžia dôstojnú mzdu. A hovorme o tom, na to sa ozýva taká aktuálna námietka, že práve v čase krízy našej ekonomike budú chýbať zdroje, o ktoré týmto spôsobom obchodné reťazce pravdepodobne prídu. Rozumiem tomuto argumentu, ale zároveň chcem z tohto miesta povedať, že aj keď nám má záležať na každom jednom eure, oveľa viac nám má záležať na každom jednom človeku, predavačke, skladníkovi, pracovníkovi stavby či upratovačke v obchodnej prevádzke, pretože ani v čase krízy nemôžeme redukovať človeka len na jeden článok vo výrobnom reťazci. Ďakujem. (Potlesk.)
Hrnčiar, Andrej, podpredseda NR SR (2018-12-13):
Otváram všeobecnú rozpravu. Do rozpravy som dostal jednu písomnú prihlášku od pána poslanca Grendela za klub OĽANO. Nech sa páči, pán poslanec.
P. Hrušovský, predseda NR SR: (2003-12-11):
Poslednú otázku pred vypršaním časového limitu položil pán poslanec Krajči pánovi ministrovi vnútra. Pán minister: „Má J. Mojžiš (bývalý riaditeľ NBÚ) nastúpiť na MV SR na odbor utajovaných skutočností alebo na Šátekov odbor boja proti korupcii?“ Pán minister, nech sa páči.
Zmajkovičová, Renáta, podpredsedníčka NR SR (2012-08-06):
S faktickými poznámkami, poprosím technikov, desať. Desať poslancov? Posledný pán poslanec Viskupič? Technici, áno? Ďakujem. Uzatváram možnosť prihlásiť sa s faktickou poznámkou. Pán poslanec Štefanec.
Matovič, Igor, poslanec NR SR (2011-12-01):
Pán poslanec Fronc, s tým, čo som vystúpil, tak som nehovoril nič iné, iba viac-menej by som chcel pokračovať v tej vašej rovnici, ktorú ste hovorili. Od roku 2008 poslanci majú plus-mínus rovnaké platy a ja chcem, aby sme ich mali aj naďalej. Nie len teraz pro forma na jeden rok, ale aby sme ich mali také isté až dovtedy, dokedy my, poslanci, a následne vláda, neprestaneme Slovensko zadlžovať. Čiže dovtedy, dokedy bude vyrovnaný štátny rozpočet. Dovtedy si nemyslím, že si ktokoľvek z nás zaslúži, aby mal o korunu viac. Takže, keď hovoríte, že s tým súhlasíte, ste s tým vyrovnaní, že máme rovnaké platy, tak majme ich a zahlasujte za tento návrh, majme ich naozaj. Môže to trvať tri roky, môže to trvať päť rokov, ale myslím si, že naozaj by to bolo fér. Je to fér gesto voči ľuďom, ktorých, bohužiaľ, veľa politikov v tejto sále aj mimo nej klamalo a hovorilo, že môžeme sa zadlžovať a bez problémov si môžeme peniaze požičiavať. Naozaj to bolo nezodpovedné, ľuďom sľubovať vianočné dôchodky a nepovedať im, koľko to bude stáť a kto to zaplatí. A takýmto spôsobom sa hlavne to ľavicové spektrum našej politickej scény v minulosti správalo. Taktiež tie rozkrádania, či z jednej alebo z druhej strany, ktoré som ixkrát v tejto sále spomínal, tomu zadlženiu prispeli. A keď toto sme dopustili, tak si myslím, že nemáme žiadny, žiadne morálne právo, aby sme si ďalej zvyšovali platy. Mne nejde o nič iné, iba aby sme si zmrazili platy dovtedy, dokedy nebudeme mať vyrovnaný štátny rozpočet. Dokedy neprestaneme Slovensko zadlžovať.
A. Belousovová, podpredsedníčka NR SR: (2007-10-16):
Ďalšia faktická poznámka, pán poslanec Kahanec, nech sa páči.
Grausová, Natália, poslankyňa NR SR (2016-06-15):
Ďakujem. Chcela by som len pripomenúť, že aby sme nezabudli na slobodné matky a rozvedené ženy, pretože toto sú tiež moderné vdovy. Rozvedená žena, slobodná matka je moderná vdova, to sú v podstate tiež vdovy a okrem toho nemajú žiadne vdovské prídavky a ani v dôchodku nemajú žiaden príplatok. Ďakujem. Nemali by sme na nich zabudnúť.
Hrnčiar, Andrej, podpredseda NR SR (2018-05-17):
Takže otázka č. 4, pán poslanec Igor Janckulík sa pýta ministra dopravy a výstavby Slovenskej republiky Árpáda Érseka: „Vážený pán minister, pred niekoľkými mesiacmi ste na tlačovej besede ešte s bývalým štátnym tajomníkom Stromčekom ohľadom liberalizácie STK vyhlásili, že sa uvažuje o zmene periódy technickej kontroly z dvoch na dlhšie obdobie pri nebrzdených prívesných vozíkoch, štvorkolkách, motocykloch a hlavne poľnohospodárskych traktoroch. Pre malých poľnohospodárov by predĺženie periódy technických kontrol bolo určite veľmi veľkou pomocou. Preto by som sa chcel spýtať, v akom stave je príprava týchto zmien, resp. kedy môžeme tieto zmeny očakávať v praxi?“
Žiga, Peter, podpredseda NR SR (2023-11-21):
V rozprave by mala vystúpiť pani poslankyňa Remišová, keďže ju tu nevidím a už raz jej prepadlo poradie, takže ju, nebude vystupovať ďalej v rozprave. Ďalšou vystupujúcou bude pani poslankyňa Kolíková.
Laurenčík, Milan, poslanec NR SR (2019-12-05):
Chcel by som oznámiť všetkým členom osobitného kontrolného výboru na kontrolu činnosti NBÚ, že zajtra máme výjazdové rokovanie v Brunovciach, odchod o jedenástej hodine.
Štefanec, Ivan, poslanec NR SR (2012-07-31):
Ďakujem, pani podpredsedníčka. Myslím, že pán poslanec Brocka to povedal veľmi presne, keď vyjadril presvedčenie, že ide hlavne o peniaze ľudí a nie o riešenie. Ide o 500 mil. ročne, ktorým vláda, ktoré vláda chce zobrať z účtov ľudí, kde si sporia na svoje dôchodky. Bohužiaľ, týmto zásahom sa celý systém stáva neudržateľným. Vláda zhoršuje stabilitu dôchodkového systému, aj keď rétorika je úplne iná. Ja chcem pripomenúť, že viackrát sme už navrhovali riešenie dôchodkového systému ústavným zákonom. Systém si vyžaduje predovšetkým stabilitu, pretože každé takéto zásahy zneisťujú ľudí. A obávam sa, že tento návrh zákona robí tak významný zásah do dôchodkového zabezpečenia, že zneisťuje ľudí a v ich očiach zneisťuje všetky štátne inštitúcie. Ak si občania sporia na svoj dôchodok, takýto zákon znamená vyjadrenie nedôvery všetkým štátnym inštitúciám a spochybnenie fungovania vôbec štátu ako takého. Ďakujem.
Antal, Peter, poslanec NR SR (2019-11-27):
Ďakujem. Dajte, prosím, teraz hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 42 a 44 až 46 s odporúčaním gestorského výboru schváliť.
Mihál, Jozef, poslanec NR SR (2014-09-10):
Ďakujem, tie slová pána kolegu Hraška, ktorými komentoval situáciu jeho matky, len dokresľujú to, aké, ako nesystémový, aký nesystémový je zákon o vianočnom príspevku, pretože na jednej strane príklad matky pána poslanca hovorí o tom, je to príklad, kedy kvôli pár eurám nedostala vianočný príspevok, na druhej strane by som rád upozornil a budem o tom vám hovoriť ešte aj vo svojom príspevku, že vianočný príspevok dostávajú napríklad aj poberatelia sirotských dôchodkov, ktoré ale nie sú vlastne plnohodnotnými dôchodkami, ale je to len istý percentuálny podiel z dôchodku zomretého rodiča, ale ten vianočný príspevok, to, tam sa to nijako neprejavuje. Čiže povedzme dostane 100 eur, hoci ten samotný sirotský dôchodok je krátený. Niečo podobné je pri čiastočných alebo teda krátených invalidných dôchodkoch. A niečo podobné, čo hovorí pán kolega Hraško, sa týka, ale v pozitívnom slova zmysle z ich pohľadu, tých dôchodcov, ktorí majú dôchodok možno vo výške životného minima, ale popritom si veselo privyrábajú a nič proti tomu nemám. Ja nič proti tomu nemám, že si dôchodca privyrobí, ale keď si privyrobí povedzme 300 eur ďalších, tak jeho celkový príjem je 500 eur, čiže prekročia hranicu, pri ktorej by sa im už nemal vyplácať vianočný príspevok, lenže na ten príjem zo zárobkovej činnosti sa jednoducho neprihliada. Čiže takýto pracujúci dôchodca sa má fakticky lepšie ako pani matka poslanca Hraška, ale vianočný príspevok dostanú vo výške 100 eur. Čiže o systémovosti, o korektnosti nastavenia by sa dalo veľmi, veľmi polemizovať.
R. Madej, poslanec: (2008-10-29):
Výbor Národnej rady Slovenskej republiky pre sociálne veci a bývanie ako gestorský výbor k predmetnému vládnemu návrhu zákona podáva túto spoločnú správu výborov Národnej rady Slovenskej republiky. Národná rada Slovenskej republiky svojím uznesením č. 1003 z 11. septembra 2008 pridelila vládny návrh zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov na prerokovanie týmto výborom Národnej rady Slovenskej republiky: ústavnoprávnemu výboru, výboru pre sociálne veci a bývanie, výboru pre financie, rozpočet a menu, výboru pre ľudské práva, národnosti a postavenie žien. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: Ústavnoprávny výbor Národnej rady Slovenskej republiky uznesením č. 473 z 15. októbra 2008, Výbor Národnej rady Slovenskej republiky pre sociálne veci a bývanie uznesením č. 175 z 21. októbra 2008, Výbor Národnej rady Slovenskej republiky pre financie, rozpočet a menu uznesením č. 390 z 15. októbra 2008 a Výbor Národnej rady Slovenskej republiky pre ľudské práva, národnosti a postavenie žien uznesením č. 159 zo 14. októbra 2008. Výbory Národnej rady Slovenskej republiky, ktoré návrh zákona prerokovali, prijali pozmeňujúce a doplňujúce návrhy, ktoré sú uvedené v časti IV tejto spoločnej správy. Ide celkom o deväť pozmeňujúcich a doplňujúcich návrhov. Gestorský výbor na základe stanovísk výborov k vládnemu návrhu zákona uvedených v uzneseniach pod bodom III tejto spoločnej správy a v stanoviskách poslancov vyjadrených v rozprave k tomuto návrhu zákona odporúča Národnej rade Slovenskej republiky uvedený návrh zákona v znení pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 9, teda o všetkých návrhoch uvedených v časti IV spoločnej správy spoločne so stanoviskom gestorského výboru schváliť. Gestorský výbor odporučil spoločného spravodajcu Róberta Madeja na prerokovanie návrhu zákona v  druhom a treťom čítaní v Národnej rade Slovenskej republiky a, po prvé, informovanie Národnej rady Slovenskej republiky o výsledku rokovania výborov a odôvodnenie návrhu a stanoviska gestorského výboru a, po druhé, predloženie návrhov podľa § 83 ods. 4, § 84 ods. 2 a § 86 zákona o rokovacom poriadku. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie pod č. 190 z 21. októbra 2008. Pán predseda, prosím, aby ste otvorili rozpravu. Ďakujem.
Kollár, Boris, predseda NR SR (2021-02-24):
Pani poslankyňa, chcem vás upozorniť a ďalšieho, každého ďalšieho poslanca, my sme sa raz na tom dohodli a nebudem to tunák hovoriť stokrát, nevyhoviem vám, aj keď to srdce ma bolí, ale vám nevyhoviem, aby sme si to raz a navždy zapamätali. Všetky tieto veci sa riešia na grémiu. Pokiaľ nedáte žiadosť na grémium a grémium to neodsúhlasí, nebudeme tunák robiť tieto veci. Je mi to ľudsky veľmi ľúto, že vám nemôžem vyhovieť, ale raz s tým musíme skončiť. Ďakujem pekne. Pokračujeme hlasovaním. Dávam hlasovať o návrhu pána Štefana Kuffu, kde navrhuje, aby sa v čase núdzového stavu, na čo nie sú dôvody, aby počas núdzového stavu sa neuplatňovali drakonické tresty. Prosím, prezentujme sa a hlasujeme. (Hlasovanie.) Prítomných 126 poslancov, za 48, proti 9, zdržalo sa 64, nehlasovali 5. Uvedený návrh sme neschválili. Teraz pristúpime k hlasovaniu o návrhu pána poslanca Filipa Kuffu, ktorý navrhuje uznesenie, ktorým Národná rada zaväzuje vládu Slovenskej republiky, aby bez súhlasu Národnej rady nemohla vláda SR alebo jednotlivé ministerstvá uskutočňovať celoplošné testovanie na COVID-19. Prosím, prezentujme sa a hlasujme. (Hlasovanie.) Prítomných 126 poslancov, za 46, proti 11, zdržalo sa 64, nehlasovali 5. Ani tento návrh sme neschválili. Dávam teraz hlasovať o programe schôdze ako celku. Prosím, prezentujme sa a hlasujeme. (Hlasovanie.) Prítomných 126 poslancov, za 79, proti 26, zdržalo sa 21. Konštatujem, že sme program 24. schôdze Národnej rady schválili. Panie poslankyne, páni poslanci, ešte vás chcem informovať, že o jednotlivých bodoch programu budeme hlasovať ihneď po prerokovaní každého z nich. Ak Národná rada hlasovaním rozhodne o skrátenom legislatívnom konaní, bezprostredne pristúpime k prvému čítaniu o návrhu zákona a následne k hlasovaniu. Po prestávke po rokovaní príslušných výborov k vládnemu návrhu zákona pristúpime k druhému čítaniu. Po jeho prerokovaní by sme hlasovali. Následne by sme rokovali o ďalších bodoch programu, o ktorých by sme hlasovali naraz. Je všeobecný súhlas? (Súhlasná reakcia pléna.) Ďakujem. Pani poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o nastúpení náhradníka na uprázdnený mandát poslanca Národnej rady Slovenskej republiky . Prosím predsedníčku mandátového a imunitného výboru pani poslankyňu Annu Andrejuvovú, aby Národnej rade uviedla, aby Národnej rade uvedenú informáciu podala.
Bugár, Béla, podpredseda NR SR (2017-06-13):
Pani poslankyňa Jurinová.
Grendel, Gábor, podpredseda NR SR (2021-10-05):
Ďakujem, pán poslanec. Spravodajkyňou k tomuto bodu je pani poslankyňa Katarína Hatráková... (krátka pauza) ibaže by nebola. Bude pán poslanec Ledecký. V poriadku. Takže v zmysle rozhodnutia výboru pre ľudské práva a národnostné menšiny bude spravodajcom pán poslanec Ledecký, takže nech sa páči, pán poslanec. (Reakcia z pléna.) Ľudské práva, áno.
Janckulík, Igor, poslanec NR SR (2023-12-13):
Ďakujem za slovo. Marek, ďakujem za tvoje vystúpenie a musím povedať, že ma veľmi mrzí, že tu na Slovensku chýba predvídateľnosť prostredia, to znamená, že napríklad podnikateľ, každý si robí nejaký biznis plán a zrazu sa dozvie, že ide, bude musieť viac platiť na zdravotných odvodoch. To je určite nefér k podnikateľom. A v tvojom vystúpení, Marek, si aj spomenul čakacie lehoty na vyšetrenia a operácie, a tie sú doslova, musím povedať, že katastrofálne, a mrzí ma aj hlavne, že na bežné vyšetrenia, ako je vyšetrenie CT alebo MR, sú vyšetrenia aj niekoľkomesačné. A čo sa týka aj všetkých zdravotných odvodov, ja si myslím, že tí podnikatelia by nemali problém aj priplatiť si, ale musí byť poskytovaná dobrá zdravotná a kvalitná služba. Ale, žiaľ, tá tu chýba a proste musí, vybavujú, vybavujú sa tu vyšetrenia alebo operácie doslova po známostiach, a to nie je dobré. Ďakujem.
Hort, Milan, podpredseda NR SR (2010-11-03):
Reagovať teraz aj na pána Číža bude pán Marcinčin, nech sa páči.
A. Bobrík, poslanec: (2007-10-17):
Môžem konštatovať, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších zmien a predpisov, ako i náležitosti uvedené v legislatívnych pravidlách. Predložený návrh zákona obsahuje doložku jednak zlučiteľnosti s právom Európskej únie a návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Treba povedať, že návrh zákona nezakladá nárok na pracovné sily, ale predpokladá však dopad na štátny rozpočet v prípade, že poistenci štátu nebudú platiť poistné z dohôd o prácach vykonávaných mimo pracovného pomeru, to je úprava § 11 ods. 9 zákona, ktorou sa mení podmienka, kedy štát platí za poistenca, ktorý môže dosiahnuť príjem do výšky minimálnej mzdy. To znamená, že nárast tých finančných prostriedkov v roku 2008 môže byť až 65 157-tisíc Sk. Na druhej strane, ako uvádzal aj pán minister, je úspora pri zrušení poplatkov a nedoplatkov do 100 Sk na verejné zdroje, t. j. zdravotným poisťovniam, v predpokladanej výške viac ako 2 mil. Sk. Vychádzajúc z oprávnení, môžem povedať, že v súlade s rozhodnutím predsedu Národnej rady je navrhované prerokovanie tohto zákona v Ústavnoprávnom výbore Národnej rady, Výbore Národnej rady pre financie, Výbore Národnej rady Slovenskej republiky pre sociálne veci a bývanie a Výbore Národnej rady pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 26. novembra 2007 a gestorský takisto do 27. novembra 2007. Pani predsedajúca, skončil som, prosím, otvorte rozpravu.
Laššáková, Jana, podpredsedníčka NR SR (2015-05-05):
Takže dáme prestávku?
Grendel, Gábor, podpredseda NR SR (2023-03-30):
Stačí toľko času, pán poslanec? S faktickou poznámkou ešte pán poslanec Marek Šefčík.
Šebej, František, poslanec NR SR (2015-05-06):
Ďakujem, pán predseda. Dovoľujem si pripomenúť, tak ako kolega Hudacký, kolegom zo zahraničného výboru, že o dvanástej máme zasadnutie výboru spolu s hospodárskym výborom v miestnosti č. 30.
K. Tóthová, poslankyňa: (2002-05-14):
J. Migaš, predseda NR SR: Pán poslanec Ján Rusnák.
Zmajkovičová, Renáta, podpredsedníčka NR SR (2012-12-13):
Prepáčte, pán poslanec, ja chcem len poprosiť kolegov, ktorých nezaujíma vaše vystúpenie, aby išli debatovať mimo rokovaciu sálu.
Kadúc, Miroslav, poslanec NR SR (2013-05-31):
Ďakujem za slovo. Pán Zajac, ja vás radím medzi takú tú, tú sympatickejšiu časť tohto pléna a ja si myslím, som, teda myslím si, že hovoríte pravdu, že keď hovoríte, že vy predložíte návrh zákona, ak vám to pošle občan. Ale ja vám môžem povedať, že ja teda odpisujem na každý jeden e-mail a dostávam častokrát odpoveď, že waw, že vy ste jeden z mála, ktorý mi dokáže odpísať. Väčšina, drvivá väčšina, a to hovorím o 140 ľuďoch, ignoruje maily občanov. Takže možno, možno aj ty si jeden z nich, ktorý neignoruje, čomu sa ja teším. Ale čo tým chcem povedať, že je nutné dať týmto ľuďom, ktorí majú kopec dobrých nápadov, právo, aby, ak sa zíde 15-tisíc ľudí a podpíše návrh zákona, oni budú vedieť, čo budú podpisovať. Nebudú podpisovať extrémistické návrhy, budú vedieť, aký je návrh zákona, čo sleduje, bude mať dôvodovú správu, bude to komplet, tak ako je to tu. Inými slovami, tých 15-tisíc, neviem, či som to dobre vyjadril, zodpovedá skutočne priemernému počtu ľudí, ktorí, ktorí dali mandát jednému poslancovi. Čiže, ergo to znamená, jeden poslanec rovná sa 15-tisíc občanov. Ja sa naozaj nebojím žiadnych extrémistických návrhov, že by niečo také sa malo stať. A keby aj, veď ten parlament tu je na to, aby to potom, aby to potom zamietol. Proste príde to sem, ten človek si to odprezentuje, ten človek si dal nejakú námahu a parlament povie, toto je neprijateľné, toto extrémistické, my to zamietame. A ruku na srdce, si tu asi dlhšie ako ja a koľko tu bolo – či nie? –, tak je tu viacero poslancov, ktorí sú dlhšie ako ja, boli tu rôzni poslanci. Skúste si zájsť do análov a zistíte, že boli tu aj extrémisti.
Jurinová, Erika, podpredsedníčka NR SR (2012-07-24):
Pán poslanec Fronc.
Danko, Andrej, predseda NR SR (2016-05-20):
Ďakujem. Ešte raz teda uzatváram možnosť prihlásenia sa ústne do rozpravy a vyhlasujem všeobecnú rozpravu za skončenú. Chce k rozprave zaujať stanovisko ešte raz navrhovateľ? Nech sa páči.
Blaha, Ľuboš, podpredseda NR SR (2023-11-29):
Ďakujem pekne pánovi spravodajcovi za jeho záverečnú reč k rozprave. Teraz prerušujem rokovanie o tomto bode programu, hlasovanie bude o 11.00 hod., takže dovtedy vyhlasujem krátku prestávku. (Prestávka.)
Mihál, Jozef, poslanec NR SR (2019-10-17):
Ďakujem veľmi pekne za obidve faktické poznámky. A áno, pani kolegyňa Shahzad, to je veľmi dobrý postreh. Akú to má logiku, že vylepšujeme podmienky zamestnancovi tým, že si môže zobrať na rekreáciu aj rodičov, a dokonca zaplatíme mu príspevok v prípade, že na rekreácii on sám nebude, ale zaplatí to ako darček svojim rodičom, čo je chvályhodné, samozrejme, čo je chvályhodné, ale v kontexte, že berieme nárok na príspevok rodinám, ktoré sú na materskej, rodičovskej dovolenke, tá logika tam fakt žiadna, preboha, nie je. Veď trochu rozmýšľajme, prosím vás!
B. Zala, poslanec: (2007-03-27):
Zameranie zahraničnej politiky Slovenskej republiky na rok 2007 (tlač 203) pridelil predseda Národnej rady Slovenskej republiky na prerokovanie Výboru Národnej rady pre európske záležitosti, výboru pre hospodársku politiku, výboru pre verejnú správu a regionálny rozvoj, zahraničnému výboru a Výboru Národnej rady pre ľudské práva, národnosti a postavenie žien. Za gestorský výbor určil Zahraničný výbor Národnej rady Slovenskej republiky. Výbory, ktorým bol materiál pridelený, prerokovali tento materiál v určenej lehote a odporúčajú Národnej rade Slovenskej republiky vziať na vedomie Zameranie zahraničnej politiky Slovenskej republiky na rok 2007 (tlač 203). Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky vziať na vedomie Zameranie zahraničnej politiky Slovenskej republiky na rok 2007. Spoločná správa výborov o výsledku prerokovania Zamerania zahraničnej politiky na rok 2007 bola schválená uznesením zahraničného výboru č. 29 dňa 22. marca 2007. Týmto uznesením zároveň výbor poveril predsedu výboru Borisa Zalu plniť úlohy spoločného spravodajcu. Ďakujem pekne. Pán predsedajúci, otvorte rozpravu k tomuto bodu rokovania.
Uhliarik, Ivan, poslanec NR SR (2014-05-15):
Ďakujem pekne. Pani ministerka ani na práve, ani na medicíne informatika nie je nosným predmetom, tak neberiem vás ako odborníčku, ale ani seba ako odborníka, ale skúsim naozaj zhrnúť to, čo ste povedali. Tie invektívy sa budem snažiť ignorovať, pretože ide o naozaj komplikovanú vec, s ktorou začal už bývalý minister Raši a s ktorou sme počas vlády Ivety Radičovej vlastne pokračovali. Vy viete, pani ministerka, že ani ESO 1, ani ESO 2 po tom neprešlo práve žiadnou výraznou zmenou, ktorá je neoddeliteľnou súčasťou a ktorú ste premenovali na Národný zdravotnícky informačný systém, pretože viete vy sama, že keby ste ju nepremenovali, bolo by to neprimerané rozdelenie zákazky a Brusel by nám to nijakým spôsobom neschválil. Čiže toto kvitujem. Vy viete, a my sme tiež vedeli, že komplikácie s verejným obstarávaním budú. Preto sme urobili ten dodatok č. 2, ktorý by aspoň zabezpečil to, že bola by funkčná do konca roku 2013 Elektronická zdravotná knižka, ktorá by spojila dvesto poskytovateľov, takmer všetky lekárne a niekoľko nemocníc. Inými slovami, významnú, pilotnú časť lekárov by sme vedeli on line evidovať o tom, čo napíšu, čo predpíšu a tak ďalej. Čiže by sa zásadným spôsobom mohla začať aspoň nejaká kontrola ich preskripcie a, samozrejme, ich návykov, čo sa týka liekovej politiky. Ja sa pýtam v doplňujúcej otázke na zásadnú vec, čo sa deje s projektom ESO 1, na ktorom bolo preinvestovaných 40 miliónov eur... (Prerušenie vystúpenia časomerom.)
Mesterová, Zuzana, poslankyňa NR SR (2024-01-25):
Ďakujem pekne za slovo, pán predsedajúci. Pani poslankyňa Bihariová, ja si nedovolím faktickou poznámkou reagovať na tú odbornú, vysoko odbornú časť, to by som nechcela przniť, ale zareagujem na ten úvod, a dokonca budem s tebou nesúhlasiť. Ty si v úvode povedala, že si nástojčivo spravodlivá a že to nie je vlastnosť, ktorá je ako vhodná pre političku. A ja si tu dovolím nesúhlasiť. Ja si myslím, že tá vlastnosť je nevyhnutná a kiež by ju mali viacerí. Pani Plevíková vyzerala, že si robí poznámky, tak možno to padne na úrodnú pôdu aspoň v niektorých prípadoch. Pretože všetky tie tvoje ďalšie slová, ktoré boli mimoriadne odborné a napriek tomu veľmi ľudské, potvrdzovali to, ako túto vlastnosť potrebujeme v tomto pléna nasať a dovolím si povedať že všetci. Lebo tá nástojčivá spravodlivosť robí demokraciu demokraciou a pokiaľ tu prevyšuje cynizmus a taký akože lacný subjektívny pohľad samého seba, že vidím len svoj život a nič naokolo, tak potom, potom to tak vyzerá, ako to vyzerá, že tu celú noc rokujeme o pánovi Gašparovi, ako sme sa vlastne v závere noci dozvedeli. Čo celú noc, celé tri týždne tu rokujeme o pánovi Gašparovi a jeho subjektívnom vnímaní sveta, jeho vlastných potrieb. Tuším, že Aristoteles toto povedal, že tie najnižšie potreby sú tie, keď ani z jaskyne nevyjdete, alebo nejaké také podobenstvo s jaskyňou tam bolo, už fakt ja dlho som hore, tak nepamätám si presne, ale niečo také. Čiže naopak, nástojčivá spravodlivosť, tými slovami by som to chcela aj ukončiť, je to, čo nám, čo potrebujeme. A keď sa tak pozerám na tie, na tie námestia, tak možno to aj dostaneme. Ďakujem. (Potlesk.)
Lehotský, Tomáš, poslanec NR SR (2022-05-19):
Ja len informáciu o hlasovaní. (Spravodajca sa obrátil k navrhovateľke: „Veronika, o jedenástej?“ ) O jedenástej dneska.
Blanár, Juraj, poslanec NR SR (2014-10-22):
Ďakujem, vážení kolegovia, za vaše reakcie. Pán poslanec Viskupič, keby ste si prečítali ten zákon, tak by vám bolo jasné, že ako je to nastavené pre kraje a ich príjmy, je to tam uvedené. Stačí sa pozrieť na záver. Ešte raz pre všetkých, ktorí ma aj počúvali. Moje vystúpenie bolo v tom duchu, že táto daň nebola správne nastavená pre napĺňanie a financovanie kompetencie v doprave. Čiže inými slovami, táto daň sa ukázala, že je nepoužiteľná pre financovanie dopravy v rámci kompetencie samosprávnych krajov. Pani poslankyňa Žitňanská, ešte aj vám chcem zdôrazniť, tu sa nič neurobilo niečo také, že by nebolo povedané B. To B máte napísané v návrhu tohto zákona, kde sa hovorí o tom, že celá táto finančná čiastka, ktorá teraz bola v podobe daní z motorových vozidiel v našom rozpočte, sa navýši v podielovej dani. To je to B povedané, pani poslankyňa. Keď si to pozriete, nájdete to tam. Pán poslanec Frešo, tiež ste podporili v podstate ten argument pani poslankyne Žitňanskej, ale ja to aj chápem ľudsky z tohto pohľadu, pretože do určitej miery Bratislavský samosprávny kraj bude znižovať tie príjmy alebo bude mať znížené príjmy z daní z motorových vozidiel, tak vystupujete aj z tohto pohľadu, to chápem, ale aj vystupujete aj z toho pohľadu, pretože obhajujete návrh, ktorý tu predložil ešte váš predseda strany a vtedajšej vlády pán Dzurinda. A tým pádom nechcete priznať tú chybu. Nuž a, pani poslankyňa Mezenská, nehnevajte sa, ale ja som hovoril o voze, vy ste hovorili o koze. (Smiech v sále.) Mňa to mrzí, my hovoríme o tom, že táto daň prechádza na štát a toto je predmetom tejto dane, samozrejme, že potom to súvisí aj so samotnými... (Prerušenie vystúpenia časomerom.)
Kamenický, Ladislav, poslanec NR SR (2015-01-29):
Ďakujem. Pán Kaník, ja sa zastavím pri tom vašom velebení zhodnocovania vo fondoch. Mne sa ľúbi tá situácia, že v momente vy viete, ako sa vyvíjajú akciové trhy momentálne a v akom štádiu sa nachádzajú. Pri nízkych úrokových sadzbách sú akciové trhy absolútne nafúknuté. Vedia to všetci, vieme, aký je ten stav. Standard & Poor´s, Dow Jones Index určujú nejaký trend vývoja akciových trhov. Pozrite si, akú mali úroveň v roku 2008 pred krízou a akú ju majú dnes. Dnes majú dvakrát vyššiu úroveň, akú ju mali v roku 2008. Z toho vyplýva, je to obrovská bublina, kde ja sa neteším na to, keď vy budete potom neskôr vysvetľovať tým dôchodcom, ktorí prídu v rastových a v zmiešaných fondoch o obrovské sumy, lebo to nebude tých vašich 8 a 7 – 8 %, o ktorých hovoríte, ak to raz praskne, to možno bude oveľa väčší pokles ako ten, o ktorom hovoríte. A to je práve o tom, čo vy tu dehonestujete, garantovanom fonde, kde je jasné, že to riziko je oveľa menšie a ten výnos je oveľa menší. A z toho aj vyplýva to, o čom sa bavíme. Neviem, čo budete hovoriť, keď tá bublina spľasne, pri tom kecpulte. Ja sa teším na toto na rozdiel od toho, na čo sa neteším, čo budú vám hovoriť potom vaši sporitelia. Ďakujem.
Pellegrini, Peter, predseda NR SR (2023-12-07):
Ďakujem veľmi pekne. Na vaše vystúpenie neevidujem žiadne faktické poznámky. Ako ďalší za poslanecký klub vystúpi pán poslanec Šmilňák.
Heger, Eduard, poslanec NR SR (2019-06-21):
Ďakujem veľmi pekne. Pán kolega, toto je teda ďalší pozmeňujúci návrh. Vidíme, že sa tu len potvrdzujú tie slová, sa to tu začína šperkovať, tento zle nastavený zákon alebo zle urobený zákon, a preto si myslím, že naozaj tá koncepcia nájomného bývania môže veľmi pomôcť. Je to jeden z pilierov rozvoja bývania, aj tento samotný zákon. A ak je zle nastavený, tak je to premárnená šanca a vyliate peniaze. Takže preto chcem opäť apelovať, kolegovia, na vás, aby sme stiahli tento zákon na dopracovanie a aby sa nemusel takto tu „šperkovať“ na poslednú chvíľu rôznymi maličkými doplneniami, ktoré môžu sa javiť aj ako nápomocné, ale v skutočnosti naozaj otvárame dvere rozvoju ubytovní. A tie, keď sa už postavajú, tak už tu budú, už tu budú nám tu trčať a je to na úkor rozvoja bývania. Uvedomme si to, že na východe Slovenska máme naozaj veľa ľudí, ktorí dochádzajú za prácou, sú ďaleko od rodín a musia, sú nútení, lebo im vytvárame ako keby tie kanály a cesty. Ale poďme robiť pre nich dôstojné veci, aby to bolo naozaj dôstojné, a rozmýšľajme nad tým, ako som hovoril, kde sú ľudia, tam príde aj kapitál. Ale musíme tam vytvoriť dôstojné podmienky aj pre ten kapitál, ale aj pre tých ľudí. Takže robiť takéto narýchlo veci len preto, aby sme proste vyhoveli nejakej určitej skupine podnikateľov, je úplne nezmyselné, a preto vás prosím, aby ste podporili to, teda ten návrh na dopracovanie. Ďakujem pekne.
V. Jasaň, poslanec: (2009-02-05):
Takisto pán kolega Minárik. Poznáme sa tiež veľmi dlho a zdanlivo sa mi páčila taká zdanlivá úprimnosť. Ale jednoducho neverím vám a poviem, prečo vám neverím. Možno, keď mi zodpoviete na tieto otázky, možno, že vám uverím. Po prvé. Prečo až teraz? Prečo až po desiatich rokoch prichádzate s týmto návrhom? Veď ste mali starostov, mali ste primátorov, prečo ste neprišli s tým v tom čase, ale až teraz? Prečo? Po druhé. A čo lekári v tomto parlamente a čo právnici, čo vysokoškolskí učitelia, čo rôzni iní majitelia rôznych, ja neviem, právnických kancelárií a ja neviem čoho všetkého. Prečo? Oni nič nerobia? Oni sa nezúčastňujú na tej svojej činnosti, na praxi, aj keď akejkoľvek a napíše si, že prax len preto, aby nevyšiel z cviku. Veď tu sa pán kolega Novotný pred chvíľou priznal, že čo on ako lekára robí v ordinácii. Veď to tu povedal pred všetkými. On nie je na tej úrovni ako starosta? Takže ja len toľko. Ak mi zodpoviete na tieto dve otázky, možno, že vám uverím. Ďakujem pekne.
Kollár, Boris, predseda NR SR (2022-05-19):
Prosím, prezentujme sa a hlasujeme. (Hlasovanie.) Prítomných 137 poslancov, za 127, proti žiadny, zdržalo sa 7, nehlasovali 3. Uvedený návrh sme schválili.
Hrušovský, Pavol, predseda NR SR (2011-10-18):
Prosím, aby sme sa prezentovali a hlasovali o návrhu uznesenia, tak ako ho predložila pani spoločná spravodajkyňa. (Hlasovanie.) 146 prítomných, 80 za, 1 proti, 64 sa zdržalo, 1 nehlasoval. Návrh sme schválili. Poprosím vás teraz, pani poslankyňa, aby ste predložili Národnej rade návrhy uznesení k prerokovávanému vládnemu návrhu zákona o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii, ktorý prerokovávame ako tlač 499. Prosím o návrh. (Hlasovanie o vládnom návrhu zákona o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov , tlač 499.)
Taraba, Tomáš, poslanec NR SR (2020-12-09):
Pán Dostál, mám také tri v podstate poznámky k vášmu príspevku. Prvé, keď ste prijímali zákon o bezpečnosti detských ihrísk, tak ten zákon, áno, musí podpísať aj pani prezidentka, preto nerozumiem, prečo vás tak udivuje, že my chceme, aby núdzový stav, ktorý sa na rozdiel od bezpečnosti detských ihrísk týka každého jedného občana Slovenska, mala tiež podpísať prezidentka. Podľa mňa to je úplne niečo normálne. Po druhé hovoríte, že nemáte záľubu vedome robiť zle. Choďte to povedať tým deťom, ktoré už sú 3 mesiace, myslím, doma, mimo vyučovacieho procesu, lebo, lebo pán Sulík sa neospravedlnil premiérovi. Nevieme za čo, ale neospravedlnil sa, preto sú doma, sú potrestaní, to nie je naša veta, to je veta kolegyne Cigánikovej a pani prezidentky, ktorá na to poukázala. Ona ako osoba, ktorá má prístup k utajovaným skutočnostiam medzi ústavnými činiteľmi, asi nevy... nerozpráva niečo, čo si prečítala na Facebooku od pani Cigánikovej. Po tretie pýtate sa teda, že čo je zle na tom, že ste zmenili ústavu v núdzovom stave ako jediná vláda, to ja som povedal, že ja to len konštatujem, že to sa robiť nemá, aj Benátska komisia, ktorou ste sa tu vy oháňali roky rokúce, toto konštatuje, no zrejme sa to nemá i preto, lebo v núdzovom stave je veľmi výrazne znížená všeobecná spoločenská diskusia o zmenách, a núdzový stav, či chcete, alebo nie, tak vytvára tlak na ľudí, vytvára pocit nejakého strachu, obavy, v strachu sa ľudia úplne inak rozhodujú ako v normálnom prostredí, to znamená, asi aj toto je jeden z tých dôvodov a faktom je, že už absolútne nie je známy prípad, že by niekto menil ústavy v skrátených legislatívnych konaniach, čím idete priamo proti prezidentke, ktorá vás žiadala, aby ste to nerobili ani pri normálnych zákonoch, pokiaľ to nie je potrebné. Ďakujem.
Marcinková, Vladimíra, poslankyňa NR SR (2024-02-08):
Ďakujem pekne, pán predsedajúci. Pán Gašpar, vy sa tu opierate o českú úpravu, o rakúsku úpravu, kým ste rozprávali a porovnávali ste tie premlčacie lehoty, ja som si pozrela rakúsku úpravu, študovala som na rakúskej právnickej fakulte, pozrela som sa na tie premlčacie lehoty a nehovoríte pravdu. Pri napríklad poskytnutí úplatku nad 300-tisíc majú premlčaciu lehotu 20 rokov. (Ruch v sále. Prerušenie vystúpenia predsedajúcim.)
Laššáková, Jana, podpredsedníčka NR SR (2015-06-23):
Pán poslanec Hlina.
Jarjabek, Dušan, poslanec NR SR (2014-10-21):
Ďakujem pekne. Nie, nebudem ja variť, hoci na tých haluškách, pani Nicholsonová, musí byť taká dobrá slaninka, to sa inak nedá bez toho. Ale ja nespochybňujem vaše kuchárske umenie. A keďže tu vládne taká dobrá atmosféra, tak dovoľte aj mne trošku nesúvislých viet. O tom, že ste výborná mama, pani Nicholsonová, o tom určite nepochybuje nikto. Len na tom vašom milom príklade, ktorý ste hovorili s tou vašou dcérou, mňa zaujala jedna vec. Vy jej totižto robíte presne to isté, čo robili mne moji rodičia, že teda ma nútili jesť nejaký špenát. A tiež mi hovorili o tom, že to má veľa železa, že to je zdravé a že teda nič zdravšieho neexistuje. No a ja dodnes ten špenát nemusím. Oni ma prinútili ten špenát jesť a ja dodnes mám z toho špenátu traumu. A ten špenát je určite zdravý, o tom, o tom nepochybujem. No a vy ste, vy ste už naozaj spochybnili všetky tie zdravé výrobky, čo mňa spochybňujú tak isto, lebo ja som si myslel doteraz, že tie zdravé výrobky sú aj zdravé. No ale keďže vy hovoríte, že nie sú, takže vám verím, že nie sú. Len potom ja sa strašne obávam aby nezačali platiť tie slová môjho starého otca, ktorý hovoril, že: „Vieš, mali by ste všetci jesť viacej tej slaninky dobrej doma, ona je taká domáca, je tam, určite je dobre vyúdená, nie sú tam žiadne škodliviny preto, lebo je domáca.“ Čo je vlastne dobrá strava? Kde ja ako v tejto chvíli skutočne nerozumiem, čo je vlastne, čo vlastne máme jesť podľa vás? Alebo čo sú tie zdravé potraviny? Keď začnete hovoriť o zelenine, no tak príde sem niekoľko ďalších, ktorí budú hovoriť, že zelenina, to je práve to, čo teda by sa nemalo preháňať, mäso takisto nie. Čo? Čím sa budeme živiť? (Reakcie z pléna.)
Paška, Pavol, predseda NR SR (2014-11-08):
Jedna faktická poznámka. Končím možnosť sa prihlásiť. Pán poslanec Martvoň.
Hrnčiar, Andrej, podpredseda NR SR (2019-02-12):
Pán poslanec Mazurek. Nie je v rokovacej sále, stráca poradie. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Zimenová.
B. Bugár, podpredseda NR SR: (2003-06-18):
(Hlasovanie.) Prítomných 75. Vážení páni poslanci, pýtam sa vás, či je všeobecná vôľa, aby sme pokračovali v rokovaní a potom hlasovali. (Reakcia z pléna.) Nie je. Dobre. Vyhlasujem 15-minútovú prestávku. (Prestávka.)
Laššáková, Jana, podpredsedníčka NR SR (2015-05-19):
Pán poslanec Brocka nech sa páči.